Estos climes caracterícense por tener una temperatura media perriba los 10ºC nos meses más caldios, y na temperatura media, nel so mes más fríu, perbaxu los -3ºC (o, en dalgunes versiones, como yá se dixera, 0ºC). Apaecen xeneralmente nel interior de los continentes o nes sos fasteres costeres nororientales, normalmente al norte del paralelu 40ºN. Nel Hemisferiu Sur estos climes son perraros pola práutica ausencia de tierra nes llatitúes ente los 40º y los 60º sur, y llimítense namái a llugares concretos asitiaos a gran altitú.